漏記憶

又叫記憶洩漏，係電算入便，電腦程式用過而唔再會用嘅記憶空間，唔為意咁無返出去公用，而個程式都控制唔到。公用系統唔可以再用到呢段記憶空間。呢部份記憶空間就咁漏走咗，嘥晒。呢種情況，通常都係電腦程式設計出錯所致。

之不過，漏記憶只不過公用系統拎唔返段來用，而唔係物理上記憶體硬件受損。通常會見到，程式行完之後，操作系統報出來淨低未用嘅空間少咗。要注意唔一定係漏記憶。

只要改返正程式設計，就可醫到漏記憶嘅情況。

垃圾回收同垃圾
運算複雜度
軟件最佳化

電腦程式